Dieter Hecking

Dieter Hecking (s. 12. syyskuuta 1964) on saksalainen jalkapallovalmentaja ja entinen keskikenttäpelaaja. Marraskuusta 2024 lähtien hän on toiminut VfL Bochumin päävalmentajana.
Ura pelaajana

Hecking pelasi juniorina Westfalia Soestin, Borussia Lipstadtin ja 1. FC Paderbornin paidoissa ennen siirtymistään Borussia Mönchengladbachiin 1983. Peliaikaa ei Gladbachissa kuitenkaan tullut toivotusti ja kahden kauden aikana hän pelasi vain kuusi ottelua. Hecking jätti Gladbachin 1985 siirtyen 2. Bundesliigassa pelanneeseen KSV Hessen Kasseliin. Hecking oli kasselilaisseuran avainpelaajia esiintyen viiden kauden aikana joukkueen paidassa 168 kertaa ja tehden 63 maalia.

Hecking jätti KSV Hessen Kasselin 1990, minkä jälkeen hän edusti Saksan alemmilla sarjatasoilla pelanneita joukkueita. 1996–1999 Hannover 96:tta edustanut Hecking pelasi uransa viimeisen kauden seuran verivihollisen Eintracht Braunschweigin paidassa. Hän lopetti uransa 35-vuotiaana kauteen 1999–2000.

Ura valmentajana
Heckingin valmennusura alkoi kesällä 2000 Regionalliga Nordissa pelanneen SC Verlin peräsimessä. Debyytti valmentajana ei ollut järin onnistunut, sillä hän sai potkut tammikuussa 2001 valmennettuaan seuraa vain 20 ottelussa.

Kauaa ei Heckingin kuitenkaan tarvinnut olla työttömänä, sillä VfB Lübeck palkkasi miehen valmennusvastuuseen jo maaliskuussa 2001. Heckingin johdolla seura oli lähellä nousta 2. Bundesliigaan jo kaudella 2000–01. Seuraavalla kaudella tämä tavoite täyttyi ja 2002–03 VfB Lübeck sijoittui 2. Bundesliigassa keskikastiin ja varmisti säilymisensä. Seuraava kausi oli kuitenkin vähemmän kunniakas ja joukkue putosi takaisin Regionalliga Nordiin ja Hecking jätti tehtävänsä epäonnistuneen kauden jälkeen toukokuussa 2005.

Heckingin ura jatkui kesällä 2004 2. Bundesliigassa pelanneen Alemannia Aachenin käskyttäjänä. Hän seurasi tehtävässä Jörg Bergeriä, joka oli valmentanut Heckingin pelivuosina KSV Hessen Kasselia. Bergerin johdolla Alemannia oli ollut Saksan cupin finaalissa ja Hecking pääsi luotsaamaan joukkuetta myös UEFA Cupissa. Alemannia selvisi jatkoon UEFA Cupin lohkovaiheesta jättäen taakseen FK Zenitin ja AEK Ateenan kaltaiset joukkueet. Ensimmäisellä pudotuspelikierroksella AZ Alkmaar oli kuitenkin vahvempi voittaen ottelun Aachenissa 1–2. Kun toinen osaottelu Alkmaarissa päättyi maalittomaan, putosi Alemannia jatkosta.

Europelit koettelivat rajallista materiaalia ja Alemannia jäi 2. Bundesliigassa vasta kuudenneksi. Kaudella 2005–06 Heckingin miehistö pelasi ilman eurovelvollisuuksia ja sijoittui toiseksi VfL Bochumin jälkeen palaten pääsarjatasolle 35 vuoden tauon jälkeen.

Heckingin pesti 1. Bundesliigassa Alemannian peräsimessä jäi lyhyeksi, sillä jo syyskuussa hän jätti seuran ja siirtyi toiseen liigaseuraan, Hannover 96:een, jossa oli pelannut urallaan neljä kautta. Hecking korvasi tehtävissä Peter Neururerin, joka oli saanut potkut Hannoverin hävittyä Alemannialle 0–3. 

Kauden päätteeksi Heckingin luotsaama Hannover 96 sijoittui liigassa sijalle 11 ja Aachen putosi oltuaan toiseksi viimeinen. Hannover 96 pärjäsi hyvin myös Saksan cupissa edeten puolivälieriin, joissa taipui sittemmin cup-mestaruuden napanneelle 1. FC Nürnbergille. 

Kaudella 2007–08 Heckingin luotsaama Hannover jatkoi hyviä otteitaan ja sijoittui Bundesliigassa lopulta kahdeksanneksi. Kyseessä on seurahistorian paras sijoitus Bundesliigassa sitten kauden 1964–65 viidennen sijan. Seuraavalla kaudella Hecking valmensi Hannoverin yhdenneksitoista. Hecking erosi Hannoverista, kun kautta 2009–2010 oli pelattu vasta kaksi ottelua. Hannover oli aloittanut kauden huonosti ja saanut vasta pisteen sekä hävinnyt Saksan Cupissa neljänneksi korkeimman sarjatason joukkueelle.

Hecking palasi valmennustehtäviin joulukuussa 2009, kun Bundesliigan hännille juuttunut 1. FC Nürnberg palkkasi hänet päävalmentajakseen. Fix! Hecking folgt auf Oenning Viitattu 22.12.2009. Hecking nosti Nürnbergin lopulta sijalle 16 ja joukkue säilyi pääsarjassa. Ensimmäisellä täydellä kaudellaan 2010/11 Hecking nosti Nürnbergin komeasti taisteluun europaikoista. Lopulta Nürnberg sijoittui kuudenneksi, mikä oli paras sijoitus neljään vuoteen. 

Joulun alla 2012 Hecking jätti FC Nürnbergin ja siirtyi vuoteen 2016 ulottuvalla sopimuksella VfL Wolfsburgin päävalmentajaksi. Bescherung! Hecking übernimmt VfL Viitattu 23.12.2012. Heckingin johdolla Wolfsburg pelasi hyvän kevätkauden ja sijoittui liigassa keskikastiin ollen 11:s. Kaudella 2013/14 Wolfsburg palasi Heckingin opeilla kärkitaisteluihin ja liigan viides sija toi seuralle paikan Eurooppa-liigaan. Sijoitus oli Wolfsburgin paras sitten mestaruuskauden 2008/09. 

Kaudella 2014/15 Wolfsburg paransi esityksiään entisestään. Joukkue menestyi hyvin myös eurokentillä edeten aina Eurooppa-liigan puolivälieriin, joissa SSC Napoli oli lopulta vahvempi yhteismaalein 6–3. Napoli KO Wolfsburg from Europa; Fiorentina punch semifinal ticket Bundesliigassa Wolfsburg sijoittui lopulta toiseksi ja varmisti paikkansa Mestarien liigassa. Heckingin kausi seuran kanssa huipentui Saksan cupin finaalissa, jossa Borussia Dortmund kaatui 3–1 ja Wolfsburg pääsi juhlimaan seurahistoriansa ensimmäistä cup-mestaruutta. Wolfsburg land first German Cup by sinking Dortmund Hecking valittiin vuoden 2015 parhaaksi jalkapallovalmentajaksi Saksassa. Kevin De Bruyne ist Fußballer des Jahres

Kaudella 2015/16 Hecking luotsasi Wolfsburgin vahvaan menestykseen Mestarien liigassa. Joukkue voitti lohkovaiheessa kaikki kotiottelunsa ja viimeisellä kierroksella kaatui Manchester United maalein 3–2. Näin seura eteni ensimmäistä kertaa historiassaan pudotuspeleihin. Neljännesvälierissä Wolfsburg raivasi tieltään KAA Gentin yhteismaalein 4–2.Wolfsburg reached the Champions League quarter-finals for the first time after Andre Schurrle's goal sealed a 4–2 aggregate win over Gent Puolivälierissä Heckingin miehistö oli lähellä superyllätystä, kun se voitti kotonaan Real Madridin 2–0.Wolfsburg stunned an out-of-sorts Real Madrid by comfortably beating the Spanish team in the first leg of their Champions League quarter-final tie. Unelma välieräpaikasta murskautui kuitenkin vieraspelissä, jonka Real voitti 3–0.Cristiano Ronaldo beendet Wolfsburgs Halbfinaltraum Wolfsburgin eurokausi oli kuitenkin historiallisen menestyksekäs, eikä joukkue hävinnyt ainoatakaan ottelua kotikentällään. Kausi 2016/17 alkoi kahdella voitolla, mutta sen jälkeen Wolfsburgin peli hyytyi. Tappiokierteeseen ajautunut joukkue vajosi Bundesliigan hännille ja 17. lokakuuta 2016 seurajohto ilmoitti yhteistyön Heckingin kanssa päättyneen.Einvernehmliche Trennung

Joulukuun lopulla 2016 Hecking allekirjoitti vuoteen 2019 ulottuvan sopimuksen Bundesliigan häntäpäähän juuttuneen Borussia Mönchengladbachin kanssa.Dieter Hecking neuer Cheftrainer bei Borussia  Heckingin johdolla Gladbachin peliesitykset parantuivat ja joukkue nousi putoamiskamppailusta sijoittuen lopulta yhdeksänneksi. Saksan cupissa Gladbach raivasi tiensä välieriin saakka, joissa taipui Eintracht Frankfurtille rangaistuspotkukilpailussa. Kaudella 2017/18 Hecking johdatti Gladbachin toistamiseen yhdeksänneksi heikon kevätkauden vuoksi, eikä menestystä tullut cupissakaan tien katkettua jo kolmannelle kierrokselle. Huhtikuun alussa 2019 Gladbach ilmoitti, ettei Hecking jatka seuran päävalmentajana kauden jälkeen. Ilmoitusta edelsi 3–0 tappio Fortuna Düsseldorfille.Gladbach trennt sich zum Saisonende von Trainer Hecking

Toukokuun lopussa 2019 Hecking allekirjoitti valmennussopimuksen 2. Bundesliigassa niukasti nousukarsintojen ulkopuolelle jääneen Hamburger SV:n kanssa. Hän aloittaa seuran päävalmentajana heinäkuun alussa.DIETER HECKING WIRD NEUER HSV-TRAINER HSV taisteli Heckingin johdolla noususta Bundesliigaan, mutta kevätkauden heikot esitykset pudottivat HSV:n lopulta sarjassa neljänneksi ja joukkue jäi nousukarsintojenkin ulkopuolelle. HSV ei jatkanut yhteistyötään Heckingin kanssa kauden jälkeen.HSV und Dieter Hecking gehen getrennte Wege

Heinäkuun lopussa 2020 Heckingistä tuli FC Nürnbergin urheilutoimenjohtaja. Hänen sopimuksensa ulottuu kesään 2023 saakka.Dieter Hecking übernimmt das sportliche Ruder Helmikuussa 2023 Hecking otti lisäksi hoitaakseen seuran päävalmentajan tehtävät kauden 2022/23 loppuun Markus Weinzierlin potkujen jälkeen.Nürnberg: Sportvorstand Hecking übernimmt Traineramt Nürnberg säilytti sarjapaikkansa vain vaivoin. Kauden jälkeen Heckingin ja Nünrbergin tiet erosivat.Offiziell: Fiel ist neuer Cheftrainer des 1. FC Nürnberg

Marraskuussa 2024 Heckingistä tuli Bundesliigassa pelanneen VfL Bochumin päävalmentaja.Neuer VfL-Cheftrainer: Dieter Hecking übernimmt

Meriitit valmentajana

 Regionalliga Nord: 2002
 2. Bundesliiga
Hopeaa 2005
 Saksan Cup: 2015
 Vuoden jalkapallovalmentaja Saksassa: 2015

Muuta

Heckingillä on jalkapallotaustan lisäksi poliisin koulutus. Hän asuu viisilapsisen perheensä kanssa Bad Nenndorfissa, noin 25 kilometriä Hannoverista länteen. Toinen saksalaisvalmentaja Mirko Slomka on Heckingin hyvä ystävä ja yhden hänen lapsensa kummisetä.

 Lähteet 

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1964 syntyneet
Luokka:Elävät henkilöt